ITC วิ่ง 2 วันติด! บวกอีก 3% ลุ้นผลงานปี 66 โตต่อ โบรกแนะซื้อเป้า 40 บ. อัพไซด์สูง 30%
ITC วิ่ง 2 วันติด! บวกอีก 3% ลุ้นผลงานปี 66 โตต่อ โบรกแนะซื้อเป้า 40 บ. อัพไซด์สูง 30% โดย ณ เวลา 10.23 น. อยู่ที่ระดับ 30.75 บาท บวก 1 บาท หรือ 3.36% ด้วยมูลค่าซื้อขาย 323.91 ล้านบาท
ITC วิ่ง 2 วันติด! บวกอีก 3% ลุ้นผลงานปี 66 โตต่อเนื่อง โบรกแนะซื้อเป้า 40 บาท ชูอัพไซด์สูง 30%
17 ก.พ. 2566

ผู้สื่อข่าวรายงานว่า วันนี้ (15 ก.พ.66) ราคาหุ้นบริษัท ไอ-เทล คอร์ปอเรชั่น จำกัด (มหาชน) หรือ ITC ล่าสุด ณ เวลา 10.23 น. อยู่ที่ระดับ 30.75 บาท บวก 1 บาท หรือ 3.36% สูงสุดที่ระดับ 31.50 บาท ต่ำสุดที่ระดับ 30.50 บาท ด้วยมูลค่าซื้อขาย 323.91 ล้านบาท

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคระาห์วันนี้(16 ก.พ 66) ว่า แนะนำซื้อ ITC ราคาเป้าหมาย 40 บาท บริษัทประกาศกำไรปกติไตรมาส 4/65 โต 75% เทียบช่วงเดียวกันของปีก่อน ดีกว่าคาด 17% จากรายได้เติบโตแข็งแกร่ง จบปี 65 กำไรปกติโต 75% เทียบช่วงเดียวกันของปีก่อน
ส่วนการเติบโตของปี 66 จะมาจากปริมาณขายที่เพิ่มขึ้น 10-12% เทียบช่วงเดียวกันของปีก่อน และราคาขายปรับขึ้น 4-5% คาดกำไรปี 66 โต 11% เทียบช่วงเดียวกันของปีก่อน โดยคาดการเติบโตมาจากฝั่งสหรัฐฯและจีน และหากอิงเป้าหมายทางการเงินของบริษัท ประมาณการกำไรของอาจมี Upside เล็กน้อย
โดยก่อนหน้านี้นายพิชิตชัย วงศ์ปิยะ ประธานเจ้าหน้าที่บริหาร ITC เปิดเผยว่า ผลการดำเนินงานปี 65 บริษัทมีกำไรสุทธิ 4,469.8 ล้านบาท เพิ่มขึ้น 2,894 ล้านบาท หรือคิดเป็นเพิ่มขึ้น 183.6% เมื่อเทียบกับปี 64 ที่มีกำไรสุทธิ 1,575.8 ล้านบาท และมีรายได้จากการขาย 22,528.5 ล้านบาท เพิ่มขึ้น 15,420.6ล้านบาท หรือคิดเป็นเพิ่มขึ้น 217% เมื่อเทียบกับปี 2564 ที่มีรายได้จากการขาย 7,107.9 ล้านบาท ซึ่งกำไรสุทธิเพิ่มขึ้นเป็นผลมาจากอัตรากำไรขั้นต้นที่สูงขึ้น 24.1% จากปี 2564 ที่มีกำไรขั้นต้น 15% ตามราคาขายที่สูงขึ้น และการจัดการต้นทุนได้ดี รวมถึงสัดส่วนผลิตภัณฑ์พรีเมียมสูงขึ้น ส่วนรายได้จากการขายที่สูงขึ้น เป็นผลมาจากยอดขายผลิตภัณฑ์สูงขึ้นเกิน 280%
ทั้งนี้ในปี 2565 ทาง ITC ทำผลงานได้อย่างยอดเยี่ยม ทั้งจากปัจจัยภายใน และภายนอก ด้วยตลาดและความต้องการอาหารสัตว์เลี้ยงที่เติบโตขึ้นทั่วโลก โดย ITC ยังคงมุ่งมั่นขยายฐานลูกค้า บริหารจัดการธุรกิจอย่างมีประสิทธิภาพ ทั้งในเรื่องของการผลิตและต้นทุน ตลอดจนกลยุทธ์ที่เน้นนวัตกรรมอาหารสัตว์เลี้ยง ทำให้ผลิตภัณฑ์ใหม่ ๆ มีคุณภาพ และมีความพรีเมียม ส่งผลให้ในช่วง 4 ปีที่ผ่านมา (ปี 62-65) เติบโตอย่างต่อเนื่อง ด้วยยอดขายเติบโตเฉลี่ย 25% และอัตราการเติบโตของอุตสาหกรรมสัตว์เลี้ยงอยู่ที่ 8.7% นับเป็นการเติบโตมากกว่าอุตสาหกรรมถึง 3 เท่า
“ITC มีการขยายธุรกิจไปยังตลาดที่มีแนวโน้มที่ดีทั้งจีนและยุโรป โดยเรากำลังก่อตั้งบริษัท i-Tail Pet Food Shanghai เพื่อขยายตลาดในประเทศจีน เน้นกลยุทธ์อี-คอมเมิร์ซและการจับมือกับผู้เล่นรายใหญ่ในจีน ส่วนในยุโรปเรามีการก่อตั้งบริษัท i-Tail Europe ช่วงต้นเดือน ก.พ. 2566 ที่ผ่านมา เพื่อขยายธุรกิจในทวีป โดยเฉพาะตลาดในสหราชอาณาจักร เยอรมัน ฝรั่งเศส และเนเธอร์แลนด์ โดยเน้นไปที่สินค้าที่มีความยั่งยืน ตอบโจทย์ผู้บริโภคที่หันมาใส่ใจเรื่องสิ่งแวดล้อมมากขึ้น และในช่วง 3 ปีต่อจากนี้ไปจนถึงปี 68 ยังตั้งงบลงทุนไว้อยู่ที่ระดับ 4,200 ล้านบาท โดยมีแผนการขยายกำลังการผลิต การสร้างโรงงานใหม่ใน จ.สมุทรสาคร คลังสินค้าระบบอัตโนมัติที่ จ.สงขลา รวมถึงโครงการพัฒนาด้านนวัตกรรมต่าง ๆ ของบริษัท” นายพิชิตชัย กล่าว
นอกจากนี้ ที่ประชุมคณะกรรมการบริษัท มีมติอนุมัติจ่ายเงินปันผลเป็นเงินสดประจำงวดดำเนินงานเดือน ต.ค. 65 ถึงเดือน ธ.ค.65 ในอัตรา 0.20 บาทต่อหุ้น ซึ่งกำหนดวันที่ผู้ซื้อไม่ได้รับสิทธิปันผล (XD) ในวันที่ 28 ก.พ. 2566 กำหนดรายชื่อผู้มีสิทธิได้รับปันผล (Record date) วันที่ 1 มี.ค. 66 และกำหนดจ่ายปันผลวันที่ 18 เม.ย. 66